Virke vil fjerne «tulle»-toll - Truser, BH-er og eksotisk mat tollpliktig i Norge

Importerer du herretruser må du betale staten 10,7 prosent i toll. Importerer du dametruser derimot, så slipper du unna.

TULLE-TOLL: Importerer du herretruser må du betale 10,7 prosent toll. Importerer du dametruser, er det tollfritt. BH'er må du betale midt imellom for. Vis mer

Publisert: Oppdatert: 13. oktober 2013 14:38 , Publisert: 13. oktober 2013 07:58

Men heller ikke damene er helt fritatt for undertøystoll.



Import av BH-er er tollpliktig.

Og hva med puddingpulver, artisjokker, oliven og ferskensaft?

Til tross for at produksjonen av disse produktene er minimal her til lands, om eksisterende i det hele tatt, er all import tollpliktig.

Dette vil hovedorganisasjonen Virke til livs.

Les også: Her er den blåblå regjeringsplattformen



De ber nå den påtroppende regjeringen fjerne det de kaller «tullete» tollsatser.

- Få de vekk. Det er ingen reell tekstilproduksjon igjen i Norge å beskytte, og vis meg det norske produktet som konkurrerer med palmehjerter, sier Virkes direktør for politikk, Harald Jachwitz Andersen, til E24.



- De eneste argumentene for disse tollsatsene er pengebingen til Sigbjørn Johnsen.

Dette mener Virke er «tulle»-toll Virke reagerer på varer som toll-legges, til tross for at det er liten eller ikke-eksisterende produksjon her til lands. Tollsatsen oppgis i prosent av pris: * Herreundertøy - 10,7% (dametruser 0%)

* BH - 5,60% * Babyundertøy, bomullsbodyer - 6,90%

* Vanter av ull, syntetiske - 5,60% (men av bomull 0%) * Skibekledning for frikjøring - 10,70% * Markadress - 5,60% * Tekstilvarer, sengetøy, gardiner, o.l. - 10,70% * Aprikoser - 0,24% * Saften av hvalkjøtt 137,96% * Puddingpulver 22,58% * Pastaprodukter 11,01% * Fylte pastaprodukter – 104,67% * Palmehjerter - 12,92% * Artisjokker- 0,20% * Oliven-0,60% * Ferskensaft- 27,20% Virke gjør også et poeng av at produkter som kanskje burde vært tollbelagt, som opium og palmeolje, er tollfrie. I tillegg peker man på enkelte tollsatser hvor det er norsk produksjon å beskytte, men hvor man mener satsene er alt for høye, og umuliggjør import: * Kylling, gås, and - 555,00% * Geit - 560,00% * Storfe, kvarte skrotter - 66,40% * Storfe, biff - 344,00% * Liljer og roser - 249,00% * Noen oster- 277,00% * Kjøtt av hval -144,26% * Struts - 119,01% Kilde for statistikken er Virke.

Vis mer vg-expand-down

- Koster å administrere



Virkes politikk-direktør håper nå at den blåblå regjeringen fjerner, eller i det minste reduserer og samordner, flere av de aktuelle tollsatsene.

- Dette dreier seg i stor grad om gamle etterlatenskaper man har glemt å rydde i. Den påtroppende regjeringen har som fanesak å gjøre Norge enklere. Her er det lavthengende aprikos å plukke - bokstavelig talt, sier han.

Les også: Venstre gir opp kampen mot ostetoll



Virkes liste over det de kaller «tulletoll» vil koste statskassen 660 millioner kroner om de fjernes (målt ut fra statsbudsjettet for inneværende år).



- For samfunnet vil imidlertid være helt minimalt. Trolig snakker vi om en gevinst. Næringslivet, og også tollmyndigheten, har store kostnader og bruker masse ressurser på å administrere og melde inn disse tollene. Mye er så komplekst at det er lett å gjøre feil, noe som kan medføre store merkostnader, uttaler Jachwitz Andersen.

- Komikkens skjær



I forkant av statsbudsjettet for 2013 endret finansdepartementet på en rekke av tollsatsene.

Varegrupper som er sammenlignbare ble slått sammen og harmonisert, og mange satser ble justert ned. Noe som ifølge uttalelser statssekretær Roger Schjerva (SV) gjorde til VG i fjor høst, kostet statskassen 35 millioner kroner i inntekter.

Finansdepartementet er siden før helgen bedt om å kommentere denne artikkelen, men søndag morgen har det ennå ikke kommet noe svar fra departementet.



(Artikkelen fortsetter under bildet)

TIL Å LE AV: Harald Jachwitz Andersen, direktør for politikk i Virke, mener noen av tollsatsene som eksisterer har en komikkens skjær over seg. Vis mer byoutline Eric B. Utheim

Vil bevare 200 kroner-grensen Selv om Virke ber den påtroppende regjeringen om å kutte i tollsatsene for tekstiler og matvarer som ikke produseres i Norge, vil de kjempe hardt for å bevare dagens tollgrense for forbrukerkjøp i utlandet, en grense på 200 kroner som har stått i 38 år. Høyre og Frp har antydet en heving av grensen.

- Istedenfor å gå løs på 200 kroner-grensen, som sikrer norske arbeidsplasser, bør den påtroppende regjeringen heller gå løs på de tullete tollene, sier Jachwitz Andersen. - 365.000 mennesker jobber i varehandelen i dag, og gjør bransjen til den største sysselsetteren i Norge etter offentlig sektor. Utenlandsk netthandel utgjør i dag 10 milliarder, og med et forsiktig anslag utgjør dette allerede 5000 norske arbeidsplasser. Da er det ingen grunn til at vi skal subsidiere utenlandske nettbutikker med høyere tollgrense. Jeg tør ikke tenke på hva som vil skje hvis grensen heves til 1.000 kroner, slik FrP har foreslått. Butikkdøden blir trolig størst der tilbudet fra før er minst, så dette er direkte distriktsfiendtlig. Vis mer vg-expand-down

- Det de rødgrønne gjorde der var bra, og vi applauderte dem for det, men det er fortsatt mye igjen, sier Virkes direktør for politikk.

Les også: Usikkert om de borgerlige kan fjerne ostetollen



- Etter at industritollen ble fjernet er det, i tillegg til mat, tollsatsene på tekstiler som er igjen. Man har redusert nivåene noe, men det er mye som ikke gjennomgående, sier han, og lister opp eksempler:

Skal du kjøpe skidress til frikjøring koster det 10,7 prosent av varens verdi å importere. Skal du ha skidress til kjøring i marka, er tollsatsen under halvparten - «bare» 5,2 prosent.



- Det har jo en komikkens skjær at en importert herretruse har toll på 10,7 prosent, mens en dametruse er tollfri. BH-er skal imidlertid toll-legges. Det skal også bomullstøy, sengeklær og lignende.

- Ikke noe igjen å beskytte



I tillegg reagerer Virke på at enkelte matvarer har ekstrem høy toll. Geitekjøtt koster 560 prosent av innkjøpspris å importere.



- For enkelte varer er tollreglene svært innfløkte og vanskelige å forholde seg til. Tollsatsene for tomater varierer for eksempel fra 12,21 prosent til 1,6 prosent avhengig av datoer. Næringslivet bruker store ressurser på å klare å melde inn korrekt, sier Jachwitz Andersen.

Les også: Håper tollstriden med EU nærmer seg slutten



På «tulle-toll»-listen Virke har sendt E24, har organisasjonen også ført opp noen landbruksprodukter som produseres i Norge.



Virke mener at tollsatsene på en del matvarer er ekstremt høye.

- Samtidig ser vi at det er vanskelig å diskutere tollsatsene på mat løsrevet fra den landbrukspolitiske diskusjonen for øvrig. Dette gjelder imidlertid ikke for tekstiltollen, hvor det ikke er noe igjen å beskytte, sier Jachwitz Andersen.